Køleskabet i en autocamper er mindre end dit køleskab derhjemme, men ellers fungerer det på samme måde. Der er plads til kølevarer til et par dages forbrug og der er endda en lille indbygget frostboks.
Afhængig af situationen kan køleskabet i en autocamper kører på 3 forskellige typer af energi. Nogle køleskabe skifter selv over og på andre skal du trykke på en knap for at skifte.
På campingpladsen: Benyt 230 V (dvs. du skal koble autocamperen til strøm vha. det medfølgende kabel)
På farten: Benyt gas eller batteri. Du skal huske at tilkoble og tænde for gassen. Hold øje med gasforbruget.
Er du på ferie i autocamper under meget varme forhold, så kan nogle køleskabe have svært ved at køle effektivt. Sørg for at der er god ventilation ved den udvendige lem, samt at køleskabet ikke er proppet stuvende fuldt.
Ved afhentning af autocamperen kan du få demonstreret hvordan køleskabet virker i netop din model.